“NOTARIAL IDORALARI TOMONIDAN BERILADIGAN GERBLI BLANKALARNI HISOBGA OLISh, SAQLASh, SARFLASh VA ULAR BO‘YIChA HISOBOT BERISh QOIDALARINI TASDIQLASh HAQIDA”GI BUYRUQQA O‘ZGARTIRIShLAR KIRITISh HAQIDA

O‘zbekiston Respublikasining “Adliya organlari va muassasalari faoliyati takomillashtirilishi munosabati bilan O‘zbekiston Respublikasining ayrim qonun hujjatlariga o‘zgartish va qo‘shimchalar kiritish to‘g‘risida”gi 2010-yil 14-sentabrdagi O‘RQ-255-son Qonuni, O‘zbekiston Respublikasi Prezidentining 2010-yil 5-maydagi PF-4216-son “O‘zbekiston Respublikasida notariat institutini yanada takomillashtirish choralari to‘g‘risida”gi Farmoni (O‘zbekiston Respublikasi qonun hujjatlari to‘plami, 2010-y., 18-19-son, 137-modda) va O‘zbekiston Respublikasi Vazirlar Mahkamasining 2003-yil 27-avgustdagi 370-son “O‘zbekiston Respublikasi Adliya vazirligi faoliyatini yanada takomillashtirish chora-tadbirlari to‘g‘risida”gi qaroriga (O‘zbekiston Respublikasi qonun hujjatlari to‘plami, 2003-y., 15-16-son, 138-modda) muvofiq buyuraman: 
 1. O‘zbekiston Respublikasi adliya vazirining 2006-yil 19-iyundagi 95-mh-son “Notarial idoralari tomonidan beriladigan gerbli blankalarni hisobga olish, saqlash, sarflash va ular bo‘yicha hisobot berish qoidalarini tasdiqlash haqida”gi buyrug‘iga (ro‘yxat raqami 1584, 2006-yil 19-iyun) (O‘zbekiston Respublikasi qonun hujjatlari to‘plami, 2006-y., 25-26-son, 239-modda) ilovaga muvofiq o‘zgartirishlar kiritilsin.
 2. Mazkur buyruq davlat ro‘yxatidan o‘tkazilsin va bu haqda O‘zbekiston Respublikasi vazirliklari, davlat qo‘mitalari va idoralari normativ-huquqiy hujjatlarining davlat reyestriga tegishli yozuv kiritilsin.
 3. Notariat, FHDY va advokatura boshqarmasi (D.Yakubova) va Qonun hujjatlarini turkumlash va huquqiy axborot boshqarmasi (S.Nuriyev) ushbu normativ-huquqiy hujjatni o‘n kun muddat ichida barcha manfaatdor shaxslarga yetkazilishi va “O‘zbekiston Respublikasi qonun hujjatlari to‘plami” — “Sobraniye zakonodatelstva Respubliki Uzbekistan”da nashr etilishini ta’minlasin. 
 4. Mazkur buyruq davlat ro‘yxatidan o‘tkazilgan kundan boshlab o‘n kun o‘tgandan keyin kuchga kiradi.
 5. Mazkur buyruq ijrosini nazorat qilish vazir o‘rinbosari E. Kanyazov zimmasiga yuklansin. 
 1. Buyruqning o‘zbek va rus tillaridagi matnida:
 nomi va 1-banddagi “Notarial idoralari” va “notarialnimi kontorami” degan so‘zlar tegishlicha “Davlat notarial idoralari” va “gosudarstvennimi notarialnimi kontorami” degan so‘zlar bilan almashtirilsin;
 5-bandning ikkinchi va uchinchi xatboshilaridagi “va xususiy amaliyot bilan shug‘ullanuvchi notariuslarni”, “va xususiy amaliyot bilan shug‘ullanuvchi notariuslar”, “i notariusov, zanimayuщixsya chastnoy praktikoy” va “i notariusami, zanimayuщimisya chastnoy praktikoy” degan so‘zlar chiqarib tashlansin.
 2. Qoidalarda:
 nomi va 1—4-ilovalarning grifidagi “Notarial idoralari” degan so‘zlar “Davlat notarial idoralari” degan so‘zlar bilan almashtirilsin;
 2-banddagi “notarial idoralarga” degan so‘zlar “davlat notarial idoralariga (bundan keyingi o‘rinlarda notarial idoralar deb yuritiladi)” degan so‘zlar bilan almashtirilsin;
 5-banddagi “davlat notarial idoralari va xususiy notariuslarga” degan so‘zlar “notarial idoralarga” degan so‘zlar bilan almashtirilsin;
 6-banddagi “Davlat notarial idoralari va xususiy amaliyot bilan shug‘ullanuvchi notariuslar” degan so‘zlar “Notarial idoralar” degan so‘zlar bilan almashtirilsin;
 7-banddagi “davlat notarial idoralari va xususiy notariuslarni” degan so‘zlar “notarial idoralarni” degan so‘zlar bilan almashtirilsin;
 8-banddagi “davlat notarial idoralaridan” va “davlat notarial idoralarida davlat notariusi va xususiy notariusga” degan so‘zlar tegishlicha “notarial idoralarda” va “notarial idoralarda esa notariusga” degan so‘zlar bilan almashtirilsin; 
 9-band quyidagi tahrirda bayon etilsin:
 “9. Gerbli blankalar bilan ishlashda ushbu Qoidalarda belgilangan tartibga rioya qilinishi uchun notariuslar, ikki yoki undan ortiq notarius ishlaydigan notarial idoralarda esa katta notariuslar shaxsan mas’uldir”;
 12-band quyidagi tahrirda bayon etilsin:
 “12. Notarius bilan tuzilgan mehnat shartnomasi bekor qilinganda undagi gerbli blankalar dalolatnoma orqali Adliya boshqarmasiga topshiriladi”.